Còl ch' a 'gh vōl per 4 persòuni:
400 gr ed faşō biânch frèsch (dmèj s' în i ''biânch de Spâgna'')
300 gr ed còdga ed nimêl
50 gr ed lêrd ed persót
1/2 sigòla
2 spîgh d' âj
3 o 4 cucêr d' ôli intēr
1/2 scâtla ed cunsêrva ed pomdôr
sêl
pèiver
brôd ed dê
Preparasiòun:
Şbujntê al còdghi, ras'cèi, pasêi insém a la fiâma per bruşêr al sèdli, tajêli a fetlèini, dôp evèirli, se necesâri, ancòra şgrasêdi. A pêrt fê cōşêr i fasō. In n'êtra tègia metî al lêrd ed persót, l'ôli, l'âj e la sigòla, zuntê i filèt ed còdga, fêi sufrézer e lasê insavurîr, zuntê al brôd, la cunsêrva ed pomdôr, faşô, sêl e pèiver e fê cōşer per pió ed dō ōri. Al còdghi a dêven èsser côti, mó dimòndi, dimòndi e al sûgh al dêv èser bèl fés.
E... bòun aptît!
lmo_Latn lmo_Latn pag_Latn lij_Latn oci_Latn fra_Latn scn_Latn pag_Latn cym_Latn dan_Latn scn_Latn vec_Latn fur_Latn yor_Latn